open-index/open-wikipedia-markdown huggingface dataset:
Sandar sorenskriveri

**Sandar sorenskriveri** var et sorenskriveri i Vestfold. Sorenskriveriet ble opprettet ved kongelig resolusjon 24. april 1936. Sandar sorenskriveri omfattet Sandefjord by, Sandar og Andebu. 

Ved kongelig resolusjon 6.juni 1952 ble Andebu overført til Jarlsberg sorenskriveri. Sorenskriveriet byttet navn til Sandefjord byfogd i 1968, til Sandefjord sorenskriveri i 1988, og til Sandefjord tingrett i 2002.
## Arkiv
Arkivet etter Sandar sorenskriveri er avlevert til Statsarkivet i Kongsberg. 

## Kilder
Arkivkatalog for Sandar sorenskriveri, ved Statsarkivet i Kongsberg.

## Eksterne lenker
* Arkivet etter Sandar sorenskriveri hos Statsarkivet i Kongsberg 
* Skannede pantebøker for Sandar sorenskriveri.
Jarlsberg sorenskriveri

**Jarlsberg sorenskriveri** var et sorenskriveri i Vestfold. Det ble opprettet ved resolusjon 6. juni 1952. 

Sorenskriveriet bestod av tinglagene Sem, Stokke og Andebu. Sem og Stokke hadde tidligere hørt under Søndre Jarlsberg sorenskriveri, og Andebu hadde hørt under Sandar sorenskriveri. I 1981 ble Jarlsberg sorenskriveri lagt under Tønsberg byrett. Byretten endret navn til Tønsberg tingrett i 2002.

## Arkiv
Arkivet etter Jarlsberg sorenskriveri er avlevert til Statsarkivet i Kongsberg.

## Kilder
* Arkivkatalog for Jarlsberg sorenskriveri, ved Statsarkivet i Kongsberg.

## Eksterne lenker
* Arkivet etter Jarlsberg sorenskriveri ved Statsarkivet i Kongsberg
Panduro Hobby

**Panduro Hobby AB** er et svensk selskap i Malmö med et hobbysortiment. Selskapet har butikker i Sverige, Danmark, Norge og Tyskland. I 1955 ble Panduro grunnlagt i Danmark og i 1962 ble virksomheten utvidet til Sverige. (den svenske bedriften ble imidlertid registrert i 1960). Sentrallager og hovedkontor er ligger i Malmö. Bedriften har 114 butikker fordelt i Sverige, Danmark, Norge og Tyskland, Nederland og Belgia, men også mange videreforhandlere i Norden. Siden 2005 eier sønnene virksomheten og siden første september 2015 er Michael Forsmark administrerende direktør.

Det finnes også videreforhandlere i Frankrike, Tyskland, Storbritannina, Finland og på Island. Panduro Hobby ervervet 100 prosent av Nederlandske Pipoos som hadde 33 butikker fordelt i Nederland og Belgia. Sammen blev Panduro Hobby og Pipoos markedsleder i Europa med sine 114 butikker.

## Historikk
Smeden Carlo Panduro tilvirket suvenirer og smykker og startet etter hvert en egen butikk. Han begynte å selge materiale til kunder som selv ønsket å tilvirke ting. Carlos sønn Jörgen Panduro utviklet virksomheten og begynte å levere til andre offentlige institusjoner og flyttet til Sverige i 1962. Samme år i august sto den første butikken åpen på Södra Förstadsgatan i Malmö.

## Produkter og sortiment

Panduro Hobby har omkring 10000 artikler i sortimentet der omtrent en fjerdedel fornyes årlig. Panduro Hobby har egen produktutvikling rett ved hovedkontoret på Järnyxegatan i Malmö. Bortsett fra ferdige produkter produserer Panduro Hobby videoinstruksjon for deler av sortimentet.

## Organisasjonskart

## Referanser
Oliver Berg

**Oliver Berg** (født 1993) er en norsk fotballspiller som spiller for den svenske klubben Malmö FF.

## Referanser


## Eksterne lenker
*
Musikkåret 2002

## Hendelser
### Første kvartal
*30. mars: Sámi Grand Prix arrangeres for 13. gang i Kautokeino.
: Vinner i klassen sang: Elvira Galkina.
: Vinner i klassen tradisjonell joik: Ellen A. Oskal.
: Áillohaš musikkpris tildeles Frode Fjellheim.

### Andre kvartal
*25. mai: Latvia vinner Eurovision Song Contest i Tallinn med låten «I Wanna», framført av Marie N. Norge er ikke kvalifisert på grunn av sisteplassen året før. Dette er første gang siden 1970 at Norge ikke deltar i konkurransen.

### Tredje kvartal

### Fjerde kvartal

* Musikkfestivalen Southern Discomfort (Kristiansand) arrangeres for første gang.

## Fødsler

|-
| rowspan=2|Februar 
| rowspan=2|21. || Marcus Gunnarsen ||  || sanger (Marcus & Martinus) ||align=center| ||align=center| || 
|-
| Martinus Gunnarsen ||  || sanger (Marcus & Martinus) ||align=center| ||align=center| || 

| rowspan=1|September
| 5. || Nils «Einár» Grönberg ||  || rapper og låtskriver || align=center|19 || align=center|

| rowspan=1|Oktober 
| 6. || Cleopatra Stratan ||  || sanger ||align=center| ||align=center| ||
|}

## Dødsfall

|-
|rowspan="2"|Februar 
|13. || Waylon Jennings ||  || Musiker ||align=center|64 ||align=center| ||
|-
|14. || Günter Wand ||  || dirigent og komponist ||align=center|90 ||align=center| || 

| rowspan="1"|April || 5. || Layne Staley ||  || Musiker (Alice in Chains) ||align=center|34 ||align=center| ||
|-
| Mai || 2. || Karl Westby ||  || Fiolinist, dirigent og komponist ||align=center|86 ||align=center| || 

|rowspan="2"|Juni || 17. || Stein Ove Berg ||  || Låtskriver og visesanger ||align=center|53 ||align=center| ||

| 27. || John Entwistle ||  || Gitarist (The Who) ||align=center|57 ||align=center| ||
|-
| rowspan="2"|Juli || 25. || Idrees Sulieman ||  || Jazzmusiker ||align=center|78 ||align=center| ||
|-
| 19. || Alan Lomax ||  || Folkorist og musikkviter ||align=center|87 ||align=center| || 

| rowspan="1"|August || 9. || Paul Samson ||  || Gitarist (Samson) ||align=center|49 ||align=center| ||
|-
| rowspan="1"|Desember || 22. || Joe Strummer ||  || Musiker (The Clash) ||align=center|50 ||align=center| ||
|}
## Bildegalleri

Alan_Lomax.jpg|Alan Lomax(1915–2002)


## Årets album

* Johnny Cash – *[[American IV: The Man Comes Around]]*
* Coldplay – *[[A Rush of Blood to the Head]]*
* Paal Flaata – *[[In Demand]]*
* Madrugada – *[[Grit]]*

* John Mayall and the Bluesbreakers – *Stories*

* John Mayer – *Room for Squares*
* Midnight Choir – *[[Selected Songs]]*

* Mike Oldfield – ''Tr3s Lunas''
* Opeth – *Deliverance*
* Tom Petty & the Heartbreakers – ''The Last DJ''

* Queens of the Stone Age – *[[Songs for the Deaf]]*

* Tony Joe White – *Snakey*
* Unni Wilhelmsen – *[[Hurricane's Eye]]*

## Årets hits og singler

## Priser og konkurranser
* Eurovision Song Contest 2002
* Spellemannprisen 2002 (*utdelt i 2003*)

## Referanser
Musikkåret 2003

## Hendelser
### Første kvartal
* 1. mars: Jostein Hasselgård vinner Melodi Grand Prix med «I'm Not Afraid to Move On».

### Andre kvartal
*19. april: Sámi Grand Prix arrangeres for 14. gang i Kautokeino.
: Vinner i klassen sang: Sofia Jannok.
: Vinner i klassen tradisjonell joik: Marit Gaup Eira.
: Áillohaš musikkpris tildeles Intrigue.
* 23. mai: Kurt Nilsen vinner finalen av Idol 2003. Gaute Ormåsen blir nummer to.
* 24. mai: Tyrkia vinner Eurovision Song Contest med låten «Everyway That I Can» med Sertab Erener. Norge kommer på fjerdeplass av 26 deltakere.

### Tredje kvartal

### Fjerde kvartal

## Fødsler

|-
| rowspan="1"|Mai 
| 25. || Aydan İlxaszadə ||  || Sanger ||align=center| ||align=center| - ||
|}

## Dødsfall

* 12. januar – Maurice Gibb, britisk–australsk musiker (f. 1949)
* 18. januar – Roger Arnhoff, norsk plateprodusent (f. 1933)
* 21. april – Nina Simone, amerikansk sanger (f. 1933)
* 15. mai – June Carter Cash, amerikansk musiker (f. 1929)
* 12. september – Johnny Cash, amerikansk musiker (f. 1932)  
* 21. oktober – Elliott Smith, amerikansk musiker (f. 1969)
* 30. oktober – Steve O'Rourke, manager i Pink Floyd (f. 1940)
* 17. november – Don Gibson, amerikansk musiker (f. 1928)
* 18. november – Michael Kamen, amerikansk komponist, orkesterarrangør og orkesterleder (f. 1948)
* 12. desember – Peder Alhaug, norsk sanger (f. 1921)

## Årets album

* Ane Brun – *[[Spending Time with Morgan]]*
* Dream Theater – *[[Train of Thought]]*

* Iron Maiden – *[[Dance of Death]]*

* Judas Priest – *[[Electric Eye]]*

* Henning Kvitnes – ''På godt norsk''

* John Mayer – *Heavier Things*
* Midnight Choir – *[[Waiting for the Bricks to Fall]]*

* Muse – *[[Absolution]]*
* Mike Oldfield –''Tubular Bells 2003''
* Opeth – *Damnation*
* Ole Paus og Jonas Fjeld – *[[Tolv rustne strenger]]*

* The Stone Coyotes – *Ride Away from the World*
* The Stone Coyotes – *Rise from the Ashes*

* Neil Young – *Greendale*

## Årets hits og singler

## Priser og konkurranser
* Melodi Grand Prix 2003
* Eurovision Song Contest 2003
* Spellemannprisen 2003 (*utdelt i 2004*)

## Referanser
Fjellhamar skole

**Fjellhamar skole** er en barneskole i Lørenskog, Akershus. Skolen var landets største barneskole, og hadde per 17. august 2012, 865 elever fordelt på 35 basisgrupper. Skolen satser på inkludering og mestring, herunder arbeidet med et trygt skolemiljø. Skolen har siden skoleåret 2004/05 deltatt i Zero-programmet mot mobbing. Skolen gir tilbud om parent management training oregon (PMTO).

I januar 2023 ble nye Fjellhamar skole og flerbrukshall ferdigstilt.

## Historie
Skolen ble første gang tatt i bruk i 1923. På grunn av stadige økninger i elevmassen ble det foretatt bygningsmessige utvidelser i periodene 1955/56, 60/61, 95/96 og 2000/ 01. Skoleåret 2005/06 ble skolens lokaler til faget mat og helse omgjort til to nye basisgrupperom (klasserom). Parallelt ble faget mat og helse omlokalisert til underetasjen ved Fjellhamar gård rett over veien for skolen. Skoleåret 2007/08 ble skolens sløydlokaler ombygget til klasserom. Våren 2012 fikk skolen en ny paviljong med 4 klasserom. Dette gjorde det mulig å gjenåpne et eget rom til K&H.

## Arealer
Skolens utearealer består av to atskilte skolegårder, *Store skolegård *og *Lille skolegård*, fordelt på henholdsvis de eldste og de yngste elevene. 

Fjellhamar skole har skolebibliotek som er åpent hver dag, med bibliotekar i full stilling. I tillegg huser skolen en egen svømmehall som benyttes i undervisningen.

## Eksterne lenker
Offisielt nettsted
Ringerike sorenskriveri

**Ringerike sorenskriveri** var et sorenskriverkontor i Buskerud fylke. Sorenskriveriet ble opprettet ved kongelig resolusjon 9. august 1825, etter at Ringerike og Hallingdal sorenskriveri ble delt i to. Ringerike sorenskriveri bestod opprinnelig av to tinglag Norderhov (med Hønefoss) og Hole. Hønefoss ble kjøpstad 3. september 1851. 24. mars 1916 ble vestre Hole utskilt som eget tinglag ved navn Tyristrand. I 1964 ble hele Ringerike med Hønefoss slått sammen til Ringerike kommune. Embetet skiftet navn til Hønefoss byfogd i 1963, men endret navn tilbake til Ringerike sorenskriveri i 1977. Fra 2002 ble navnet endret til Ringerike tingrett.

## Arkiv
Arkivet etter Ringerike sorenskriveri er avlevert til Statsarkivet i Kongsberg. Arkivet inneholder i hovedsak rettsprotokoller og saksdokumenter for sivile saker (tvister), skjønn, straffesaker, skifter, auksjoner, tinglysing, firmaregistrering og borgerlige vigsler.

## Kilder
* Arkivkatalog for Ringerike sorenskriveri hos Statsarkivet i Kongsberg

## Eksterne lenker
* Arkivet etter Ringerike sorenskriveri hos Statsarkivet i Kongsberg  
* Skannede rettsprotokoller fra Ringerike sorenskriveri på Digitalarkivet 
* Skannede skifteprotokoller fra Ringerike sorenskriveri på Digitalarkivet 
* Skannede pantebøker fra Ringerike sorenskriveri på Digitalarkivet
Conseil des barreaux européens

**Conseil des barreaux européens** (**CCBE**), den europeiske advokatorganisasjonen, ble etablert i 1960 og representerer advokatforeninger i 32 land i Europa, i tillegg til 13 tilknyttede foreninger og observatørforeninger. Tilsammen representerer CCBE mer enn én million advokater i Europa i forhold til institusjonene i EU. Organisasjonen har sitt sete i Brussel.

CCBE har stått i front som forsvarer av de rettsprinsipper som demokratiet og rettsstaten er bygget på, og som katalysator for en felles advokatlovgivning og advokatetikk i Europa. Organisasjonen ble stiftet som Commission Consultative des Barreaux Européens, senere ble navnet endret til Conseil des barreaux européens for bedre å reflektere rådets aktivitet, uten at forkortelsen (CCBE), som var vel innarbeidet i Europa, ble endret.

Den Norske Advokatforening er den norske medlemsorganisasjonen av CCBE.

## Referanser


## Eksterne lenker
*
Liste over ordførere i Ringsaker

**Liste over ordførere i [[Ringsaker]]** kommune i Innlandet, tidligere Hedmark fylke. Den nåværende Ringsaker kommune ble opprettet 1. januar 1964 ved sammenslåingen av de tidligere Furnes, Nes og Ringsaker kommuner og en mindre del av Vang kommune.

## Ordførere 1837–1963

## Ordførere etter 1964

## Referanser
Storgata (Dokka)

:::*Se [[Storgata|pekerside]] for flere forekomster av Storgata.*

**Storgata** er en gate på Dokka i Nordre Land kommune.

Gaten starter i fylkesvei 33 ved avkjøringen Dokka S, løper gjennom sentrum av Dokka, med avkjøring til fylkesvei 250 mot Lillehammer og Torpa, utgjør derfra en del av fylkesveg 193, til den svinger av til Vest-Torpa, bro over Dokka-elva (Dokka bru) nord for sentrum, og fortsetter tilbake til fylkesvei 33 ved avkjøringen Dokka N. 

Veistrekningen som utgjør Storgata var frem til 1995 en del av fylkesvei 33 (da riksvei 33), da ble ny vei bygget for å lede hovedveien utenom sentrum.

I 1998 ble deler av gaten gjennom sentrum åpnet som en såkalt *miljøgate* etter en opprusting. Dette innebar arbeider for å bedre gatemiljøet med bredere fortau, universell utforming, steinlegging, benker/beplantning, fartsdumper og lignende.

Mye av handelsvirksomheten på Dokka ligger i Storgata. *Bergfossenteret* (nr. 20), *Bondlidsenteret* (nr. 46), *Landsbyporten* (nr. 55) og *Sentrum* er dessuten middels store butikksentre i eller ved Storgata. Kommuneadministrasjon i Nordre Land, med bibliotek og kino tilknyttet, finnes i *Sentrumsbygg* (nr. 28-30).

## Referanser
Mirza Abdollah

**Mirza Abdollah**, også kjent som **Mirza Abdollah Farahani** (, født 1843 i Teheran, død 1918) var en tar- og setarspiller, og en særlig fremragende skikkelse i iransk musikkhistorie. Han og lillebroren Mirza Hossein Gholi fikk sin første musikkundervisning av faren, Ali Akbar Farahani, som var en kjent musiker. 

Mirza Abdollah er best kjent for sin radif for tar og setar, og for sin undervisning av andre musikere.

Det musikalske modalsystemet dastgāh ble blant annet kodifisert av Abdollah.

## Kjente studenter
* Seyyed Hossein Khalifih
* Dr. Mihdi Sulhi
* Mihdi Gholi Hidayat
* Esmail Ghahremani
* Ali Naqi Vaziri
* Abolhasan Saba
* Haji Aqa Muhammad Irani Mujarrad

## Referanser


## Litteratur
* Margaret Caton: «Baha'i Influences on Mirza Abdollah, Qajar Court Musician and Master of the Radif.» I Juan Cole & Moojan Momen: *Studies in Babi and Baha'i History, Vol II: From Iran East & West,* Kalimat Press, 1984, s.&nbsp;30–64.

## Eksterne lenker
* 
*
Helianthemum bystropogophyllum

***Helianthemum bystropogophyllum*** er en plante i solrosefamilien. 

Den er endemisk for Gran Canaria, en av Kanariøyene. Her vokser den 1100–1350&nbsp;moh på steinete steder og i kanarifuruskog. Bare 330 eksemplarer fra to ulike voksesteder var kjent i 2004. Bestanden svinger mye og med åtte–tolv års mellomrom forsvinner arten helt, før den igjen spirer fra frø som har ligget i jorda.

## Referanser


## Litteratur
* }

## Eksterne lenker
*
Ole Martin Rindarøy

**Ole Martin Rindarøy** (født 1995) er en norsk tidligere fotballspiller.

Ole Martin Rindarøy spilte for sin barndomsklubb  til 2006 før han gikk til samme klubb som sin eldre bror, Knut Olav Rindarøy, . Han ble tatt opp i A-stallen før sesongen 2013 .

Rindarøy debuterte for  9. juni 2014 i 4-2-seieren over . Han manglet én kamp fra å bli seriemester 2014, men spilte to kamper i cupen og ble dermed cupmester for Molde i 2014.

Sesongen 2015 spiller han på utlån for .

## Referanser


## Eksterne lenker
* 
* Profil på altomfotball.no
Værnes gamle prestegård

**Værnes gamle prestegård** ved Værnes kirke i Stjørdal kommune ble bygget i 1818 av sogneprest eidsvollsmannen Hieronymus Heyerdahl. Prestegården har sin opprinnelse tilbake til 1354, opprinnelig utskilt fra Vestre Værnes. Hovedbygningen fra 1818 er en lang en-etasjers bygning med loftsrom i gavlene, forlenget mot vest i 1873. Samtidig med hovedbygningen anla Heyerdahl en stor park med som i dag har noen gedigne lerketre. Prestegården er i dag ikke lenger prestegård, men er en del av Stjørdal museum Værnes.

## Se også
* Værnes gård

## Litteratur
* Kolbein Dahle: *Hjernoymus Heyerdal og Værnes prestegard i Stjørdal*, i Jørn Holme (red.): *De kom fra alle kanter – Eidsvollsmennene og deres hus*, Cappelen Damm 2014, s. 469–471. 

## Eksterne lenker
* 
* Stjørdal museum Værnes: Prestegården
Symmetrisk kryptering

**Symmetrisk kryptering** er en av tre hovedkategorier innen databasert kryptografi, ved siden av asymmetrisk kryptering og blokkchiffer. Symmetrisk kryptering bruker samme nøkkel for både kryptering og dekryptering. Nøkkelen som brukes kalles symmetrisk nøkkel, hemmlig nøkkel eller sesjonsnøkkel, og må være tilgjengelig både hos den som krypterer og den som skal dekryptere.
Siden samme nøkkel brukes for både kryptering og dekryptering er det store sikkerhetsmessige utfordringer knyttet til distribusjon og hemmelighold av nøkkelen. Dette er en av de ulempene med symmetrisk kryptering, sammenlignet med asymmetrisk kryptering.

**Noen vanlige algoritmer: **
*DES
*3DES
*AES

## Fem elementer
Symmetrisk kryptering består av fem ulike elementer:
#Klartekst: Den originale meldingen eller informasjonen som skal krypteres. 
#Krypteringsalgoritmen: Algoritmen styrer selve krypteringsprosessen, bytter om og endrer klarteksten. 
#Hemmelig nøkkel: Den hemmelige nøkkelen brukes som en del av krypteringsalgoritmen, og ligger til grunn for byttene og endringene i krypteringsprosessen. Nøkkelen er nødvendig for å dekryptere meldingen. 
#Kryptert tekst: Dette er den forvanskede teksten etter at krypteringsalgoritmen er kjørt. Denne teksten vil variere ut i fra hvilken krypteringsalgoritme som brukes. Man kan bruke samme krypteringsalgoritme, men forskjellige nøkler. Dette vil endre resultatet av den kryptere teksten. 
#Dekrypteringsalgoritme: Dette er i praksis krypteringsalgoritmen reversert. For at reversering skal være mulig, er man avhengig av den hemmelige nøkkelen og den krypterte teksten.

## Ulike typer symmetrisk kryptering
Block cipher brukes til å kryptere klartekst ved hjelp av en hemmelig nøkkel og en krypteringsalgoritme. Den krypterer data i blokker, det vil si at deler av teksten deles opp i blokker for så å bli kryptert. Størrelsen på blokkene varierer, det er vanlige å bruke 64-bits blokker. AES, som er blitt svært utbredt, krypterer med 128-bits blokker. 

Det vanligste alternativet til *Block cipher* er Stream cipher, som riktignok blir brukt i mindre grad i moderne kryptografi. *Stream cipher* krypterer bit for bit, og krever mindre maskinkraft enn block cipher.

## Referanser
Alfred Gammelsæter

**Alfred Gammelsæter** (født 14. april 1955 i Risør) er norsk komponist, pianist og pianostemmer. Han har tatt studier og selvstudier i komposisjon og improvisasjon med blant andre Antonio Bibalo, Kjell Mørk Karlsen og Einar Steen-Nøkleberg. Han har også hatt cembalo-timer med Ketil Haugsand. I 2003 fikk han en av Oslo Griegselskaps komponistpriser for *Uccelli op. 10.*. Gammelsæter er medlem i Norsk Komponistforening.

## Arbeider
*Lied Ohne Worte*, hans første pianostykke, ble skrevet til en time hos Einar Steen-Nøkleberg i 1990. I 2000 ble tre av hans komposisjoner uroppført av Magnar Mangersnes i Bergen domkirke under orgelfest-uken. Han debuterte i 2001 med fire komposisjoner utgitt på Norsk Musikkforlag, Lyche Edition som ble møtt med god kritikk.

Under Musikkmessen i Frankfurt i 2010 bidro Norsk Musikkforlag med elleve utgivelser av Gammelsæter i katalogen, blant annet fire verker for piano og *Koral- Ein Morgenlied* med tekst av Petter Dass for sang og piano, flere stykker for orgel som for eksempel *Kromatisk fantasi, koral og fuge* og *Preludium og koral over norsk folketone fra Hallingdal*, samt hans *Strykekvartett.* I forbindelse med en konsert ved Vegårshei kirkes jubileum samme år spilte Gammelsæter en av Chopins *Nocturner* og noen klaverstykker av Schumann i tillegg til urfremførelsen av *Folketonefantasier op. 19. 1-4.*.

I januar 2010 urfremførte Einar Steen-Nøkleberg Gammelsæters verk *Hommage a Edvard Grieg nr. 1 og 2 op. 17*. Den første har tittelen «Gjetergut», og nr. 2 «Ensom vandrer». De øvrige verkene som ble urfremført var *Elegi*, *7 klaverkoraler* og *Preludier op. 7*.. Til avslutning ble *Uccelli op. 10* spilt. Verket ble tildelt den ene av to hovedpriser i Oslo Griegselskaps komponistkonkurranse i 2003.

Ved åpningen av Inger Saltaags separatutstilling «Sang til havet» på Galleri Grand i Arendal 2. november 2014 fremførte Gammelsæter bestillingsverket *Havbilder op.&nbsp;20*.

## Utmerkelser
* 2003 &ndash; Oslo Griegselskaps spesialpris for *Uccelli op. 10*.
* 2004 &ndash; Risør kommunes kulturpris.

## Verkliste (utvalg)

### Piano, utgitt ved Norsk musikkforlag

* *Elegi*
* *Uccelli,* op. 10  
* *Hommage à Edvard Grieg,* op. 17, 1–2
* *Preludes*, op. 18, 1–3
* *Instrumentalkoraler*, op. 5, 1-7
* *Klaversuite*, op. 21

### Orgel/organ, utgitt ved Norsk musikkforlag

* *Pax,* op. 2
* *Fantasi,* op. 8 nr. 1
* *Kromatisk fantasi, koral og fuge,* op. 9
* *Hommage à Edvard Grieg,* op. 16
* *Preludium og koral*, (folketone fra Hallingdal)
* *Instrumentalkoraler*, opus 5,1-7

### Kammermusikk/Chamber Music, utgitt ved Norsk musikkforlag

* *String Quartet,* op. 13

### Andre komposisjoner

* *Morgensang*, tekst Petter Dass 
* *Havbilder,* op. 20, piano

* *Klangbilder ved havet*
* *Slåtter for piano, op. 23*
* *Slåtter for hardingfele,* op. 24
* *Fantasier*, trompet og piano

## Diskografi
* *Norsk Klavermusikk*, 23 komposisjoner av Edvard Grieg og Alfred Gammelsæter, innspilt av pianisten Einar Steen-Nøkleberg og utgitt på Grong Musikkproduksjon høsten 2011.

## Referanser


## Eksterne lenker
* 
* 
* ''mic'', bransjeregister
Rosentorv

**Rosentorv** ble brukt som tettemiddel i dammer. Betegnelsen *rosentorv* kommer trolig fra det tyske ordet for gresstorv *rasen*. Ved Kongsberg Sølvverk ble det bygget tørrmurte steindammer tettet med rosentorv fra slutten av 1600-årene. De brukte *håndstein* som ble plukket opp fra terrenget ved byggeplassen. Steinene ble stablet opp i to parallelle murer uten å være hogd til eller bearbeidet for å passe sammen. Rosentorven ble stampet ned i mellomrommet mellom murene som tettekjerne i dammen. Dersom torvkjernen ble stående under konstant vanntrykk, slik at den ikke råtnet eller ble påvirket av frost, kunne slike dammer være tette i lang tid. Det viktigste vedlikeholdet var å etterfylle og stampe til med ny rosentorv. Byggemetoden var langt billigere enn muring med tilhogd stein.

Rosentorv er ikke betegnelsen på en bestemt type botanisk torv, men torv fra et bestemt stadium i den anaerobe nedbrytingen fra råtorv til svarttorv. Råtorv er fersk torv av myrplanter, svarttorv er helt omdannet til kolloide moldpartikler. Mellomtorven eller rosentorven består av en blanding av alle grader fra lite eller ikke nedbrutte planterester og kolloide partikler. Den ble hentet opp fra *spadestikks dyp* i torvmyr og har en *fet* konsistens og kan skjæres ut i blokker som kan stampes til en kompakt masse.

I sluser brukte de rosentorv ofte på en litt annen måte. Først en seng med rosentorv, for å forhindre at vann kom under slusen, deretter en homogen mur av kampesteiner tettet med rosentorv. På vannsiden ble det satt opp en trevegg og det ble stampet rosentorv mellom treveggen og steinmuren. Enkelt vedlikehold ble utført ved ar rosentorv ble rørt ut med vannet i slusen. Vannet tok med seg rosentorven og tettet selv lekkasjer i slusen.

## Kilder
* Bergverkshistorie Rosentorv
* Rosentorv
*Langs dammer og renner på Knutefjell
*Himsjødammen
*Sootkanalen
*
Lindsay Bloom

**Lindsay Diane Bloom** (født 28. august 1950) er en amerikansk skuespillerinne og tidligere deltaker i missekonkurranser.

## Biografi
Bloom vokste opp i Omaha i Nebraska. Hun bestemte seg for å bli skuespillerinne da hun var 17 år gammel og begynte å delta i missekonkurranser for å skaffe seg oppmerksomhet. Bloom vant flere lokale kåringer og representerte USA i Miss International 1972, der hun kom på femteplass.

Bloom var en av Ding-a-Ling Sisters på *[[The Dean Martin Show]]*. Hun prøvespilte deretter for rollen som Marilyn Monroe i den biografiske filmen *[[Goodbye, Norma Jean]]*, etter å ha gjort seg bemerket i en look alike-konkurranse. Rollen gikk til Misty Rowe, men kort tid senere spilte Bloom en av hovedrollene i *[[Cover Girl Models]]* og *[[Six Pack Annie]]*, som begge ble utgitt i 1975. Bloom spilte den kvinnelige hovedrollen som Jean Harlow i *[[Hughes and Harlow: Angels in Hell]]* (1978). Hun spilte også i filmer som *H.O.T.S.* (1979), *[[Én midt i trynet]]* (1979), *[[The Happy Hooker Goes Hollywood]]* (1980). 

Bloom spilte gjentagende gjesteroller som Mabel Tillingham i *[[The Dukes of Hazzard]]* og som Bonnie Robertson i *[[Dallas (TV-serie)|Dallas]]*. I tillegg spilte hun gjesteroller i blant annet *[[Starsky and Hutch]]*, *[[Vega$]]*, *[[Kjærlighetsskipet]]*, *[[Barnaby Jones]]*, *[[Laverne & Shirley]]*, *[[Police Story (TV-serie)|Police Story]]*, *[[Charlie's Angels]]*, *[[Trapper John, M.D.]]* og *[[Wonder Woman (TV-serie)|Wonder Woman]]*. Bloom prøvespilte ni ganger for rollen privatdetektiven Mike Hammers sekretær Velda i krimserien *[[Mickey Spillane's Mike Hammer]]*. Hun fikk rollen etter å ha slanket seg rundt 10 kg og farget det blonde håret sitt brunt.

Bloom giftet seg med skuespilleren og musikeren Mayf Nutter.

## Referanser




## Eksterne lenker
*
Sør-Aurdal prestegård

**Sør-Aurdal prestegård** (gnr. 38/1) stammer opprinnelig fra middelalderen og ligger i Østre Bagn i Valdres, i Sør-Aurdal kommune. Dagens bygningsmasse ble for en stor del reist i årene 1809–1810, og byggherre var eidsvollsmannen og sognepresten Hans Jacob Stabel. Gården ligger på østbredden av elva Begna, rett ved dagens Bagn kirke. Bare få hundre meter mot nordøst lå Ulekjørka, ei stavkirke som trolig gikk tapt i 1730-årene, men kan ha blitt tatt ut av tjeneste alt etter reformasjonen i Norge.

Etter at gamle Aurdal prestegjeld ble delt i to gjeld i 1805, ble det i 1808 ble det besluttet at to parter av gården Nedre Bang (matrikkelnr. 143, fra 1838 kalt *Søre Bagn*) skulle erverves til ny prestegård. Så sent som i 1664 besto Nedre Bagn av fire bruk (I, II, II og IV). Nedre Bagn I ble i 1758 delt i to nye bruk, brukene Ia og Ib, og det var disse to brukene som ble ervervet til opprettelsen av Sør-Aurdal prestegård. Husmannsplassene under prestegården ble utskilt som egne bruk i 1900.

De fleste av bygningene på prestegården kan i dag kan føres tilbake til årene 1809–1810. Prestegården, med hovedhus og to uthus, ble fredet av Riksantikvaren i 1991. Hovedhusets eksteriør er i hovedsak fra Stabels tid. Særlig imponerende er de store og dyre empirevinduene. Flere av vinduene har glass fra byggeperioden. Hovedbygningen er i fortsatt bruk som prestebolig og ble rehablitert av Riksantikvaren og Opplysningsvesenets fond i forbindelse med grunnlovsjubileet i 2014.

## Se også
* Ulekjørka, tapt stavkirke
* Bagn kirke, nåværende kirke

## Litteratur
* Magnhild Apeland og Kjell Marius Mathisen: *Hans Jacob Stabel og Sør-Aurdal prestegård*; i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 195 - 199. ISBN 978-82-02-44564-5
* 

## Referanser




## Eksterne lenker
* 
*
Zinkrennan

**Zinkrennan** i Levanger er en fredet kapteinsgård. Gårdens egentlige navn er Renden Øvre, men fikk navnet etter den tidligere eier kaptein Zinke på 1700-tallet. Låna er fra 1840. Borgstua er eldre. Stabburet er tilflyttet til gården. Eiendommen var bopel for eidsvollsmannen Frederik Heidmann fra 1777 til 1821. 

## Litteratur
*

## Eksterne lenker
*
A*

**A*** (uttales «A star» eller «A stjerne») er en søkealgoritme for å effektivt kunne traversere noder i grafer. Den er kjent for å være effektiv og presis og blir brukt mye innen kunstig intelligens. Den bruker en ekstensjon av Dijkstras algoritme. A* tar i bruk heuristikk som gjør den mer effektiv. Algoritmen ble først beskrevet av Peter Hart, Nils Nilsson og Bertram Raphael ved SRI International i 1968.

## Beskrivelse
A* bruker beste-først søk og finner stien med minst kostnad gitt en initiell node til en mål-node. A* følger stien med minst forventet total kostnad. Den holder en prioritetsliste av alternative stier og om kostnaden på den nåværende stien overstiger den første i listen kan den skifte alternativ.

Det som gjør at A* er så effektiv er det at den tar i bruk heuristikk for å finne ut hvilke av nodene i treet den bør søke gjennom først. Dette blir representert som en funksjon f(x) som er en sum av to funksjoner:

* en funksjon som er distansen fra start-noden til den nåværende noden x (vanligvis g(x))
* en heuristikk funksjon som er en estimering av distansen fra x til målet (vanligvis h(x)).
For at A* skal være optimal må h(x) aldri overestimere kostnaden for å nå målet. Det vil si at den er tillatelig (engelsk: admissible).

## Prosess
Det første algoritmen gjør er å søke gjennom de stiene som mest sannsynlig leder til målet. Det som skiller A* fra beste-først-søk og andre grådige algoritmer er at den tar hensyn til distansen den allerede har dekket (g(x)).

Den starter med den første noden, og opprettholder en kø av noder som skal besøkes. Nodene er sortert etter verdien av f(x), den som har lavest f verdi er først i køen. I hvert steg av algoritmen vil noden med lavest f verdi fjernes fra køen og f og g verdiene til naboene til noden vil bli oppdatert og lagt til i køen. Dette fortsetter helt til en mål-node har lavest f verdi i køen, eller til køen er tom (ingen løsning finnes). Mål-noder kan bli passerte flere ganger i algoritmen men siden det finnes andre stier med lavere f verdi stopper ikke algoritmen før den finner den korteste veien.

## Eksempel

Ett eksempel der en A* algoritme søker gjennom en graf av byer(noder) koblet sammen av veier(kanter). Dette eksempelet bruker distansen i en rett linje(tenk fly) fra node til mål-node som heuristikk.

## Egenskaper
I likhet med bredde-først-søk er A* komplett og vil alltid finne en løsning om den finnes.

Om heuristikk funksjonen er tillatelig (at den aldri overestimerer), er A* selv tillatelig og optimal såvidt at vi ikke bruker et lukket sett. 

A* er også optimalt effektiv for hvilken som helst heuristikk h. Dette betyr at ingen annen algoritme som tar i bruk samme heuristikk vil besøke færre noder enn A*.

## Kompleksitet
Tids-kompleksiteten til A* er avhengig av heuristikk funksjonen. I verste scenario er antallet noder n besøkt eksponentiell i vekst i forhold til lengden l av løsningen: n(b^d) der b er forgreinings-faktoren (gjennomsnittet av ut-kanter per node). Dette forutsetter at det finnes en løsning.

## Referanser
Helianthemum apenninum

***Helianthemum apenninum*** er en eviggrønn halvbusk i solrosefamilien.

Den ligner mye på vanlig solrose, men kan skilles på at den har hvite blomster. Utbredelsen omfatter Vest-Europa og det nordlige middelhavsområdet. Den mangler i lavlandet ved Middelhavet, og her må en litt opp i åsene for å finne arten. De nordligste voksestedene er på kalktørrenger i Sørvest-England, Belgia, Tyskland og Nord-Frankrike.

## Litteratur
* 
* 
* 

## Eksterne lenker
* 
* Online Atlas of the British & Irish Flora – ''Helianthemum apenninum'' (White Rock-rose)


Sonnenroeschen 2.jpg|Blomst fra siden
ApenninenSonnenröschen.JPG|Blomst sett ovenfra
Signe Howell

**Signe Howell** (1942–2025) var en norsk sosialantropolog. Hun studerte ved University of London School of Oriental and African Studies og ved Oxford University, hvor hun tok doktorgrad i 1980. Hun var universitetslektor i Edinburgh 1983–87. I 1987 ble hun førsteamanuensis ved Universitetet i Oslo og i 1989 professor samme sted da hun overtok Fredrik Barths stilling som leder ved Etnografisk Museum. Howell gjørde bl.a. feltstudier hos chewong-folket i Malayahalvøyas høyland og hos lio-folket på øya Flores i Øst-Indonesia. Hun forsket også på transnasjonal adopsjon og ideer om slektskap i Norge.

Hun ble valgt inn i Det Norske Videnskaps-Akademi, Det Kongelige Norske Videnskabers Selskab og The British Academy for the Promotion of Historical, Philosophical and Philological Studies. Hun var *Honorary Fellow* ved Royal Anthropological Institute of Great Britain and Ireland.

I 2007 mottok hun Forskningsprisen ved Universitetet i Oslo.

Hun var gift med Desmond McNeill, emeritus professor, Universitet i Oslo.

## Bibliografi

*1982 *Chewong Myths and Legends* Royal Asiatic Society, Malaysian Branch: Monograph no 11.
*1984 *Society and Cosmos: Chewong of Peninsular Malaysia*. Oxford University Press. 
*1989 *Societies at Peace: An Anthropological Perspective* London: Routledge. (ed. With Roy Willis)
*1994 *Fjern og Nær: antropologiske perspektiver på verdens samfunn*. Oslo: ad Notam. Gyldendal.
*1996. *For the Sake of our Future: sacrificing in Eastern Indonesia*. (ed.) Leiden: Research Centre of Non-western Studies.
*1997. *The Ethnography of Moralities*. (ed.) London: Routledge
*2001. *Blod – tykkere en vann? Betydninger av slektskap i Norge*. Bergen: Fagbokforlaget.(ed. med Marit Melhuus).

## Referanser


## Eksterne lenker
* 
*
Fylkesvei 5422

**Fylkesveg 5422** går mellom Lonevåg og Rødland i Osterøy.

Veien mellom Lonevåg og Rødland var opprinnelig del av fylkesvei 566, armen fra Lone bru til Fv367 var fylkesvei 363 (Hordaland).
  
Frem til 2019 hadde veien betegnelsen fylkesvei 362 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Helianthemum lunulatum

***Helianthemum lunulatum*** er en eviggrønn dvergbusk i solrosefamilien.

Den blir 5–20&nbsp;cm høy. Bladene er elliptiske og motsatte. Akselblad mangler. Blomstene er gule, 15–20&nbsp;mm, og sitter alene eller to–tre sammen. Kronbladene har en oransje flekk innerst. Den vokser på steder med steiner og gras på kalkgrunn. Arten finnes bare i De liguriske Alpene i Italia og litt inn i Frankrike i en på høyde på 850–2200&nbsp;moh.

## Litteratur
* 

## Eksterne lenker
*
Helsenorge.no

**Helsenorge.no** er et nettsted som ble etablert i 2011 av norske helsemyndigheter for å formidle informasjon til innbyggere og pasienter i Norge. Informasjonsinnholdet leveres fra mange offentlige helseaktører, blant Helsebiblioteket, Helsedirektoratet, Folkehelseinstituttet og Legemiddelverket. Også mange sykehus leverer innhold om sykdom og behandling. I tillegg til at nettstedet inneholder informasjon om helse, forebygging, sykdom og rettigheter, har helsenorge.no flere selvbetjeningstjenester. For å få tilgang til disse tjenestene, må brukere logge inn i løsningen. Man kan bruke BankID (som i nettbanken) for å logge inn. Når de er innlogget på nettstedet, kan brukerne se hvilke vaksiner de selv har fått, skifte fastlege, og se hvilke legemidler de selv har fått forskrevet og levert gjennom apotek. I tillegg er det mulig å bestille europeisk helsetrygdkort og melde fra til myndighetene om bivirkninger av legemidler. Man kan også bruke nettstedet til å bestille legetimer og å fornye legemidler som har blitt for gamle.

Innbyggere som bor i innføringskommunene har også tilgang til Kjernejournal. Kjernejournal er en løsning som inneholder de viktige helseopplysninger som helsepersonell trenger i en akuttsituasjon for å gi rask og tryggere helsehjelp.Formålet med en kjernejournal er å gi  helsepersonell tilgang til informasjon om pasientens legemidler, besøkshistorikk hos spesialisthelsetjenesten, kritisk informasjon som allergier og opplysninger pasienten selv har registrert. 

Eierskapet for helsenorge.no ble 1. januar 2020 overført fra Direktoratet for e-helse til Norsk Helsenett. 

## Referanser


## Eksterne lenker
* 
* Kjernejournal innføres
Liste over ordførere i Furnes

**Liste over ordførere i [[Furnes]]** kommune i Hedmark. Furnes ble fradelt Vang den 3. september 1890, og ble slått sammen med Nes i Hedmark og Ringsaker i 1964.

## Ordførere

## Referanser
Ole Haget

**Ole Haget** (født ca. 1890, død 1. januar 1959 i Ringsaker) var en norsk lokalpolitiker som representerte Arbeiderpartiet. Han var ordfører i Furnes fra 1946 til sin død i 1959, og var kommunens første Ap-ordfører. Haget døde under nyttårsfeiringen på Høsbjør, like etter midnatt. I *[[Hamar Arbeiderblad]]s* nekrolog sto det om Haget at «han har vært en god mann for Furnes, hans rike evner, hans nøkternhet og vilje til å gjøre det beste ut av den foreliggende situasjon har avtvunget den største respekt.»

Haget jobbet som jernbanemekaniker i Oslo og Hamar før han kjøpte et småbruk i Furnes.

## Referanser
Interstitiell cystitt

**Interstitiell cystitt** (**IC**), eller **blæresmertesyndrom** (**BPS**), er en kronisk betennelse i blæreveggen. Årsaken til IC/BPS er forløpig ukjent og tilstanden regnes som en eksklusjonsdiagnose.  IC/BPS kan være assosiert med sterk vannlatingstrang, hyppig vannlating, behov for å tisse om natten (nocturi), og sterile urinprøver. De som har interstitiell cystitt kan ha symptomer som overlapper med andre urinblærelidelser som f.eks: urinveisinfeksjon (UVI), overaktiv blære, uretritt, og prostatitt. IC/BPS kan resultere i en livskvalitet sammenlignet med pasienter som har leddgikt (revmatoid artritt), kroniske kreftsmerter, eller en pasient på nyredialyse.

## Referanser
Martin Carver

**Martin Oswald Hugh Carver** (født 8. juli 1941 i Glasgow i Skottland) er en pensjonert engelsk arkeologiprofessor best kjent for sin forsking på tidlig middelaldersk arkeologi i Europa, for å ha ledet de seneste utgravningene av gravfeltet ved Sutton Hoo, sitt arbeide innen arkeologisk metodeutvikling samt utgravningene av et piktisk kloster ved Portmahomack i Skottland. Carver er professor emeritus i arkeologi ved University of York.

## Liv og virke
### Bakgrunn, militærtjeneste
Carver er sønn av John Hobart Carver og Jocelyn Louisa Grace Carver (f.d. Tweedie). Han gikk på Ladycross School, en katolsk barneskole i Seaford i East Sussex, og deretter Wellington College, i Crowthorne, Berkshire.

Etter collage studerte han ved Royal Military Academy Sandhurst, og ble i 1961 overført til Royal Tank Regiment som sekondløytnant . Han ble forfremmet til løytnant i 1963, og til kaptein i 1967. I 1969 tjenestegjorde han som adjutant ved 4th Royal Tank Regiment, før han forlot hæren i 1972.

### Akademisk karriere
Carver virket som frilans arkeolog i årene 1973-1986, og etablerte firmaet Birmingham University Field Archaeology Unit (BUFAU), nå kalt Birmingham Archaeology ved University of Birmingham, for å gjennomføre kommersiell arkeologisk virksomhet.  I 1992 dannet han også Field Archaeology Specialists Ltd. (FAS), nå kalt FAS-Heritage. FAS-Heritage er basert i York hvor de utfører arkeologisk forskning og forvaltning i England og Skottland http://fas-heritage.co.uk. Carver var den første sekretæren i Institute of Field Archaeology (IfA), nå kalt Institute for Archaeologists.

Han har utviklet en rekke prosedyrer for arkeologiske undersøkelser og også nye metoder for å analysere de innhentede utgravningsdataene  På lik linje med Ed Harris brukte han nummererte og definerte kontekster som basiselementer for den stratigrafiske sekvensen. I motsetning til Harris derimot la han til overgripende grupperinger som strukturer og anlegg for på denne måten å forenkle tolkningsprosessen.

Martin Carver var redaktør i tidsskriftet Antiquity fra 2003-2012.

## Referanser


## Eksterne lenker
* Offisiell nettside dedikert til Martin Carvers karriere
* Nettside ved University of York 
* "History of Birmingham University Field Archaeology Unit/Birmingham Archaeology"
Peder Esbjørnsen

**Peder Esbjørnsen** (født 22. august 1914, død 19. desember 1993 i Furnes) var en norsk lokalpolitiker som representerte Arbeiderpartiet. Han var varaordfører i Furnes da ordfører Ole Haget brått døde, og Esbjørnsen måtte ta over. 1. januar 1964 ble Furnes slått sammen med Nes i Hedmark og Ringsaker, og Esbjørnsen ble ordfører for storkommunen Ringsaker, som på sammenslåingstidspunktet var landets tredje største landkommune basert på folketall. Han satt som ordfører til 31. desember 1981.

## Referanser
Allround-NM på skøyter junior 2009

**Allround-NM på skøyter junior 2009** ble avholdt 31. januar og 1. februar 2009 på Slåtthaug kunstisbane på Fana i Bergen. Tekniske arrangører var Fana Idrettslag og Hordaland Skøytekrets.

Norgesmestere ble Hanne Haugland, Austevoll IK for damene og Sverre Lunde Pedersen, Fana IL for herrene.

## Sammenlagt Damer Junior

## Sammenlagt Herrer Junior

## Funksjonærer
* Overdommere var Svein Inge Strugstad for herrene og Roald Farestveit for damene.
** Assisterende overdommere var Carl Petter Leganger for herrene og Bjørn Thømt for damene.
* Startere var John Egil Lilletvedt for herrene og Terje Stokken for damene.
* NSFs teknisk delegerte (TD) var Tore B. Ramton.

## Referanser




## Eksterne lenker
* 
* 
*  Allround-NM på skøyter junior 2009 for både kvinner og menn. På speedskatingresults.com
* NM Junior Allround 2009  resultatlister på www.n-s-f.no
Gheorghe Tadici

**Gheorghe Tadici** (født 27. mars 1952 i Piatra Neamţ) er en rumensk håndballtrener, utdannet ved «Fakultetet for kroppsøving» i Cluj-Napoca i 1974, som er sjef for det rumenske kvinnelandslaget og den rumenske klubben Zalău.

## Trenerkarrière
### Klubblag
Tadici startet sin trenerkarrière i den rumenske byen Zalău, hvor han i tredve år trente den lokale kvinnehåndballklubben og ledet klubben til tre nasjonale titler, samt City Cup i 1996 hvor  var finalemotstander.

I 2006 signerte Tadici med den rumenske storklubben, Oltchim, og vant fem troféer før han fikk sparken i 2008 etter en konflikt med styret i klubben. Han returnerte deretter tilbake som hovedtrener i Zalău.

### Landslag
Tadici tok i 2005 over treneransvaret for det rumenske kvinnelandslaget og ledet laget til sølvmedalje under Håndball-VM 2005 i Russland etter å ha tapt mot vertsnasjonen 28&ndash;23 i finalen.

Under Håndball-VM 2007 i Frankrike, endte Romania på fjerdeplass etter å ha tapt semifinalen mot overkvinnene fra VM-finalen to år tidligere, Russland, og bronsefinalen 36&ndash;35 mot Tyskland.

Høsten 2012 tok Tadici fatt på sin andre periode som landslagssjef for det rumenske kvinnelandslaget etter Radu Voina. Comebacket startet med 10.-plass i både Håndball-EM 2012 og Håndball-VM 2013.

## Meritter
### Zalău
* Rumensk seriemester: 2001, 2004, 2005
* City Cup: 1996

### Romanias kvinnelandslag
*  VM-sølv: 2005

### Oltchim
* Rumensk seriemester: 2007
* Rumensk cupmester: 2007
* Rumensk supercupmester: 2007
* Cupvinnercupen: 2007
* Europeisk supercupmester: 2007

## Referanser
Daniel J. Danielsen

:*Må ikke forveksles med morbroren [[Daniel Jacob Danielsen]].*
 
**Ludvig Daniel Jacob Danielsen** (født 15. juni 1871 i København, død 16. oktober 1916 i Tórshavn) var en færøysk misjonær og predikant. Han var misjonær i  Fristaten Kongo 1901–1903. Han samarbeidet med Roger Casement om å dokumentere den belgiske kolonimaktens overgrepene mot de innfødte i Kongo, og bidro til etableringen av Congo Reform Association i Storbritannia i 1904.

Han ble født utenfor ekteskap og vokste opp i Tórshavn, hvor moren giftet seg i 1874. Han var søstersønn av sysselmann og lagtingsmann Daniel Jacob Danielsen og fetter av misjonær og bibeloversetter Victor Danielsen. Daniel dro til sjøs som 18-åring, og ble utdannet til skipsmaskinist i Skottland. 27 år gammel ble han omvendt under et vekkelsesmøte i Glasgow. Han reiste til Kongo som misjonær for *Congo Balolo Mission*, med base i Bonginda. Han hadde særlig ansvar for driften av misjonens hjuldamper *Pioneer*. I 1903 var han skipsfører, assistent og fotograf for Casement under dennes granskingsferd langs Kongoelva. Etter hjemkomsten til England i 1904 holdt han en serie lydbildeforedrag om forholdene i Kongo.

Senere i 1904 flyttet han med kona Lina (født Niclasen) tilbake til Færøyene. Her virket han som predikant for Plymouth Brethren.

Han var i mange år plaget av hjerte- og leversykdom, som han døde av i 1916, 45 år gammel.

I 2014 ble han avbildet på et færøysk frimerke.

## Referanser
Saša Bošković

**Saša Bošković** (født 11. juni 1963) er en serbisk håndballtrener som er sjef for det serbiske kvinnelandslaget og den serbiske klubben Zaječar.

## Trenerkarrière
### Klubblag
Under Bošković' ledelse kvalifiserte Knjaz Miloš seg til 2006/07-sesongen av Champions League og ble serbisk seriemester i 2007.

### Landslag
Bošković tok i 2011 over treneransvaret for det serbiske kvinnelandslaget etter Duško Milić, og ledet laget til en fjerdeplass under Håndball-EM 2012 på hjemmebane, etter å ha tapt semifinalen mot «lillebror» Montenegro, og bronsefinalen mot Ungarn 41&ndash;38 etter ekstraomganger.

Under Håndball-VM 2013 tok Serbia sølvmedaljen, etter å ha tapt finalen mot Brasil.

## Meritter
### Knjaz Miloš
* Serbisk seriemester: 2007

### Serbiske kvinnelandslaget
*  VM-sølv: 2013

## Referanser
Nøss

**Nøss** er ei bygd og et fiskevær i Andøy kommune i Nordland. Stedet ligger på vestsiden av Andøya 30 km vest for Andenes.

Fangtsfamilien Nøis som utførte om lag 15% av alle fangstovervinteringer på Spitsbergen i perioden mellom 1900 til 1965 var opprinnelig fra denne bygden på vestersiden av Andøya i Nordland fylke. 

## Kilder
**Norsk Allkunnebok*. IX. Bandet. 1959
**Gnr. 8 – Nøss* | Andøy Historielag (andoy-historielag.org)
Smicripidae

**Smicripidae** er en artsfattig familie av biller. 

## Utseende
Ganske små (1-2 millimeter), avlange, brunlige biller. Kroppen er nokså jevnbred, matt og fint hårete. Hodet er omtrent så bredt som pronotum, fasettøynene er små og utstående. Antennene er middels lange, 11-leddete, med en tre-leddet klubbe. Pronotum er litt bredere enn langt, med svakt buede sider. Dekkvingene er forkortede og dekker ikke de bakerste bakkroppsleddene. Det siste bakkroppsleddets ryggplate (tergitt) er stor og trekantet. Beina er ganske korte.

## Levevis
De voksne billene kan finnes særlig mellom råtnende (avblomstrede) blomster, men også under bark og i løvstrø.

## Utbredelse
Gruppen er utbredt i det sørøstlige Nord-Amerika, i Mellom-Amerika og Karibia.

## Systematisk inndeling
Gruppen ble tidligere enten plassert i glansbiller (Nitidulidae) eller smalbiller (Monotomidae). De er trolig nærmest i slekt med glansbiller.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien Smicripidae G.H. Horn, 1880
****** Slekten *[[Smicrips]]* LeConte, 1878
******* *[[Smicrips chontalena]]* (Sharp, 1900)
******* *[[Smicrips distans]]* (Sharp, 1900)
******* *[[Smicrips exilis]]* Murray
******* *[[Smicrips mexicana]]* (Sharp, 1900)
******* *[[Smicrips palmicola]]* LeConte, 1878
******* *[[Smicrips texana]]* (Casey, 1916)

## Kilder
* bugguide.net - ''Smicrips''

## Eksterne lenker
*
Ulodidae

**Ulodidae** er en familie av biller.

## Utseende
Små til middelsstore biller. I likhet med flere andre familier av heteromerer varierer medlemmene i denne familien sterkt med tanke på ytre utseende. Noen er avlange og blanke, andre er brede, knudrete og fløyelsaktig matte. Antennene er middels lange og kan være tynne og trådformede eller ha en to- eller tre-leddet klubbe.

## Utbredelse
Dette er en gruppe som hører til på den sørlige halvkulen, de fleste av artene lever på New Zealand. De forekommer også i Chile (to arter), på Ny-Caledonia (to arter), i det sørlige Australia og Tasmania.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten *[[Arthopus]]* Sharp, 1876
****** Slekten *[[Brouniphylax]]* Strand, 1943
****** Slekten *[[Dipsaconia]]* Pascoe, 1860
****** Slekten *[[Exohadrus]]* Broun, 1883
****** Slekten *[[Ganyme]]* Pascoe, 1869
****** Slekten *[[Meryx]]* Latreille, 1802
****** Slekten *[[Notocerastes]]* Carter, 1926
****** Slekten *[[Phaennis]]* Champion, 1894
****** Slekten *[[Pteroderes]]* Germain, 1894 - én art fra Chile
****** Slekten *[[Syrphetodes]]* Pascoe, 1875
****** Slekten *[[Trachyderas]]* Philippi, 1864 - én art fra Chile
****** Slekten *[[Trachyderastes]]* Kaszab, 1982 - to arter fra Ny-Caledonia
****** Slekten *[[Ulodes]]* Erichson, 1842
****** Slekten †*[[Waitomophylax]]* Leschen & Rhode, 2005 - én art fra subfossiler fra New Zealand, kan kanskje være nålevende.

## Eksterne lenker
*